Bek-en-klouseer-beheergebied vergrootDie bek-en-klouseer-beheergebied is groter gemaak. (Argieffoto) Die stryd teen die verspreiding van bek-en-klouseer het rolspelers gedwing om drastiese stappe te doen en die regering het die grense van die bek-en-klouseer-beheergebied wyer getrek. Die nuwe grense is in die Staatskoerant onder die Dieregesondheidswet 35 van 1984 afgekondig en maak nou die bestaande bek-en-klouseer-beheergebied in Limpopo en KwaZulu-Natal nog groter. Dié aanmeldbare en hoogs aansteeklike, ekonomies belangrike veesiekte het onlangs skielik ver buite die beheergebied versprei en belanghebbendes doen nou alles in hul vermoë om te verhoed dat dit heeltemal handuit ruk. Die uitwerking hiervan is so drasties dat China ŉ ruk gelede die invoer van wol en nou ook sybokhaar uit Suid-Afrika opgehef het. Gerhard Schutte, voorsitter van die Nasionale Dieregesondheidsforum (NAHF), sê dié organisasie was ook betrokke in die besluitnemingsproses en hulle ondersteun die uitbreiding van die grense heelhartig. “Dít is ŉ verdere poging om bek-en-klouseer onder beheer te kry en dit sal help om die bewegingsbeheer van diere, dierlike produkte en genetiese materiaal in en uit daardie gebied doeltreffender te bestuur.” Die siektebeheergebied in KwaZulu-Natal lyk nou soos volg: Kaart wat die ou en nuwe bek-en-klouseerbeheergebied in KwaZulu-Natal aandui. (Foto: Gerhard Schutte) In Limpopo is die siektebeheergebied soos volg uitgelê: Kaart wat die ou en nuwe bek-en-klouseerbeheergebied in Limpop aandui. (Foto: Gerhard Schutte)